Hrvoje Gračanin - Wikipedija

# Hrvoje Gračanin

### Izvor: Wikipedija

Hrvoje Gračanin (Zagreb, 28. studenog 1973.), hrvatski povjesničar

Osnovno i srednjoškolsko obrazovanje završio je u Zagrebu. Godine 1992. upisao je jednopredmetni studij povijesti na Odsjeku za povijest Filozofskog fakulteta u Zagrebu. Bio je dobitnik sveučilišne stipendije za školsku godinu 1995/96. Diplomirao je 26. veljače 1998. radom Položaj žena u svjetlu siscijskih natpisa. Te je godine upisao i poslijediplomski studij povijesti na Odsjeku za povijest Filozofskog fakulteta u Zagrebu, te je na istome fakultetu 16. srpnja 2004. magistrirao s radom Antička kronika kao povijesni izvor: Primjer "Kronike" komesa Marcelina. Njegovi su znanstveni i istraživački interesi prvenstveno usmjereni na proučavanje hrvatskih krajeva u kasnoj antici, odnosno vidova i postignuća rimske civilizacije na širem prostoru današnje Hrvatske, s osobitim obzirom na panonsku regiju. Od 1. ožujka 2001. zaposlen je u zvanju asistenta na Odsjeku za povijest Filozofskog fakulteta Sveučilišta u Zagrebu. Član je Hrvatskoga nacionalnog odbora za povijesne znanosti od 1999. godine.

Dobavljeno iz "http://hr.wikipedia.org../../../h/r/v/Hrvoje_Gra%C4%8Danin_941d.html"

Kategorija: Suvremeni hrvatski povjesničari

##### Views

- Članak
- Razgovor
- Trenutna inačica

##### Traži